Lav et referat af nedenstående tekst:

Tekst:
De bolsjestribede Blære/Hornum-jyllandsserie-kvinder har kun tabt en kamp og spillet en uafgjort hele sæsonen inden det sidste opgør i turneringen lørdag. Kampen foregår på hjemmebane, og uanset resultatet er oprykningen til 3. division en kendsgerning. - Vi har et godt hold. Vi står godt sammen. Vi har troet på det hele tiden, siger håndboldspiller i Blære/Hornum, Henriette Møller Michelsen. Netop det at stå sammen er helt essentielt i Blære/Hornum. Sammenholdet på tværs af alle de fire kvindehold i klubben, er det der tæller allermest. - Jeg har sågar selv været ude i den store verden, men det var bare aldrig det samme. Blære/Hornum er bare noget specielt. Det er sammenholdet, man vender tilbage til, siger håndboldspiller i Blære/Hornum, Line Lützau. Træner kun én gang om ugen Det måske mest opsigtsvækkende ved oprykningen til 3. division er, at første-, andet-, tredje- og fjerdeholdet kun træner en aften om ugen – sammen. - Nogen er veninder på kryds og tværs af holdene, og så er det jo sjovere, når man er der den samme aften om ugen, fortæller formand i Blære/Hornum, Gitte Michelsen. - Vi er imellem 25 og 35 til træning hver gang, og der bliver gået til, vi har det sjovt, og vi får en øl eller sodavand efter træning. Nu hvor Blære/Hornum er blevet divisionsklub skal førsteholdet dog til at træne hele to gange om ugen. - For at vores hold nu i 3. division skal få maksimalt ud af det er vi jo nødt til at begynde at lave lidt om på det – desværre, fortæller Gitte Michelsen. Førsteholdspillerne lover dog, at de nok skal blive ved med at tænke på sammenholdet i hele klubben. Efter at have bagud i det meste af sæsonens sidste kamp mod Tornby, lykkes det dog Blære/Hornum at komme stærkt tilbage i de sidste 10 minutter og Blære/Hornum ender med at trække sig sejrrigt ud af opgøret. Også Blære/Hornums 2. og 3. hold er rykket op i denne sæson.

Referat:
Der blev skrevet historie i den lille himmerlandske håndboldklub Blære/Hornum lørdag. Klubbens bedste kvindehold er rykket op i 3. division for første gang nogensinde.